A BIZOTTSÁG HATÁROZATA
(2005. április 29.)
a tagállamok által az Európai Mezőgazdasági Orientációs és Garancia Alap (EMOGA) Garanciarészlege címén eszközölt bizonyos kiadások közösségi finanszírozásból történő kizárásáról
(az értesítés a C(2005) 1307. számú dokumentummal történt)
(Csak a spanyol, dán, német, görög, angol, francia, olasz, holland és portugál nyelvű szöveg hiteles)
(2005/354/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a közös agrárpolitika finanszírozásáról szóló, 1970. április 21-i 729/70/EGK tanácsi rendeletre (1) és különösen annak 5. cikke (2) bekezdésének c) pontjára,
tekintettel a közös agrárpolitika finanszírozásáról szóló, 1999. május 17-i 1258/1999/EK tanácsi rendeletre (2) és különösen annak 7. cikke (4) bekezdésére,
az Alap bizottságának konzultációját követően,
mivel:
(1)
A 729/70/EGK rendelet 5. cikke és az 1258/1999/EK rendelet 7. cikke, valamint a 729/70/EGK tanácsi rendeletnek az EMOGA Garanciarészlege számlaelszámolási eljárása tekintetében történő alkalmazására vonatkozó részletes szabályok megállapításáról szóló, 1995. július 7-i 1663/95/EK bizottsági rendelet (3) 8. cikkének (1) és (2) bekezdése úgy rendelkezik, hogy a Bizottság végezze el a szükséges ellenőrző vizsgálatokat, közölje a tagállamokkal az ellenőrző vizsgálatok eredményét, vizsgálja meg a tagállamok által tett észrevételeket, kétoldalú megbeszéléseket hívjon össze annak érdekében, hogy megegyezésre jussanak az érintett tagállamokkal, valamint megállapításait formálisan közölje velük, hivatkozva az Európai Mezőgazdasági Orientációs és Garanciaalap Garanciarészlege számlaelszámolásával összefüggő egyeztetési eljárás kialakításáról szóló, 1994. július 1-jei 94/442/EK bizottsági határozatra (4).
(2)
A tagállamoknak lehetősége volt egyeztető eljárás indítását kérni. Néhány esetben éltek ezzel a lehetőséggel, és az eljárás végén készült jelentést a Bizottság megvizsgálta.
(3)
A 729/70/EGK rendelet 2. és 3. cikke, valamint az 1258/1999/EK rendelet 2. cikke szerint csak azok a harmadik országokba irányuló export-visszatérítések és az agrárpiacok szabályozására irányuló intervenciók támogathatók, amelyeket a közösségi szabályok szerint ítélnek oda, illetve hajtanak végre az agrárpiaci szervezetek keretében.
(4)
Az elvégzett ellenőrző vizsgálatok, a kétoldalú megbeszélések eredményei és az egyeztető eljárások rávilágítottak arra, hogy a tagállamok által bejelentett kiadások egy része nem tesz eleget ezeknek a feltételeknek, következésképpen nem finanszírozható az EMOGA Garanciarészlegéből.
(5)
Jelezni kell azokat az összegeket, amelyek nem fogadhatók el az EMOGA Garanciarészlege terhére, és azok nem vonatkoznak a Bizottság által a tagállamok számára készített, az ellenőrző vizsgálatok eredményeit tartalmazó írásos közleményét megelőző huszonnégy hónapnál korábban eszközölt kiadásokra.
(6)
Azokra az esetekre vonatkozóan, melyekre ez a határozat irányul, a közösségi szabályoknak való meg nem felelés miatt kizárandó összegek értékelését a Bizottság összefoglaló jelentés keretében közölte a tagállamokkal.
(7)
Ez a határozat nem határozza meg előzetesen azokat a pénzügyi következtetéseket, amelyeket a Bizottság vonhat le az Európai Bíróság határozataiból, a 2004. október 31-én folyamatban lévő, és e rendelet tárgyát képező témára vonatkozó bírósági ügyekben,
ELFOGADTA EZT A HATÁROZATOT:
1. cikk
A tagállamok EMOGA Garanciarészlege címén bejelentett, akkreditált kifizető szervezeteinek a mellékletben szereplő kiadásai a közösségi szabályoknak való meg nem felelés miatt ki vannak zárva a közösségi finanszírozásból.
2. cikk
E határozat címzettje a Belga Királyság, a Dán Királyság, a Német Szövetségi Köztársaság, a Görög Köztársaság, a Spanyol Királyság, a Francia Köztársaság, az Olasz Köztársaság, a Holland Királyság, a Portugál Köztársaság, valamint Nagy-Britannia és Észak-Írország Egyesült Királysága.
Kelt Brüsszelben, 2005. április 29-én.